Ilustracija: Shutterstock

PRIJE dva dana na Redditu je osvanuo neobičan post, koji zvuči dovoljno nevjerojatno da bi mogao biti istinit.



Naime, u njemu muškarac iza nicka plzsendhalp objašnjava kako se zaputio u Meksiko da bi nabavio lijekove pomoću kojih se može ubiti, ali onda su se stvari promijenile. I to bi moglo biti prvi put u povijesti da su nekome put u Meksiko, velike količine kokaina i orgije s prostitutkama spasile život. U njegovoj objavi stoji:



"Otišao sam u Meksiko kupiti barbiturate za mirnu smrt.



Zaključio sam da ću ionako umrijeti pa mogu prije toga pojebati prostitutku. Nakon toga vozač taksija mi je ponudio kokain. Jedna je situacija vodila do druge i iznajmio sam sobu iznad bordela opremljenu krevetom u obliku srca, šipkom za striptiz i jacuzzijem.



Proveo sam čitav tjedan šmrčući kokain sa sisa, pijući lijekove protiv bolova i tekilu, jedući Viagru na šake i usto u tri navrata bio s dvije žene odjednom.



Negdje usred našmrkane orgije odlučio sam da život ipak nije tako loš".



Naravno, njegova je priča izazvala brojne reakcije pa je bio zatrpan pitanjima. Iz tog razloga naknadno je objavio nekoliko objašnjenja:



"DODATAK 1: Ovo nije izliječilo moju depresiju. Uvjerilo me da se ne ubijem. Postoji razlika. Od depresije se još uvijek oporavljam zahvaljujući napornom radu i predanosti. Ako se nosite s depresijom potražite pomoć. Sretno i nemojte odustati.



DODATAK 2: Da razjasnim neke stvari. Ovo se dogodilo pred otprilike šest godina. Droga i seks me nisu izliječili. Bili su kao umjetno disanje čovjeku koji je prestao disati. To je opasno, riskantno i nevjerojatno je da je upalilo, ali ako čovjeka možete održati živim dovoljno dugo da do njega dopremite defibrilator, čak i ako to znači da ćete usput slomiti nekoliko rebara, rizik se isplati. Ja bih tu večer umro. Ne preporučujem da, ako se osjećate depresivno, trebate nabaviti brdo kokaina i vojsku cura. Ali ako držite jebeni pištolj uperen u svoju glavu dok ovo čitate, u tom slučaju, da, nabavite brdo koke i vojsku cura. Nabavite što god vam je potrebno. Samo nemojte. Sebi. Nauditi. Molim vas?



Osim toga, neki ljudi su iz mojih starih objava izvukli drukčiju verziju priče. Onu u kojoj sam sjedio u hotelskoj sobi s barbituratima dok nisam dobio e-mail od sestre koji me rasplakao i uvjerio da ostavim sve i vratim se kući. I to je točno. Obje su se stvari dogodile. Kurve i droga spriječili su me da se ubijem, a zbog tog e-maila vratio sam se kući. Kad priču pričam obitelji, prijateljima, curama, ljudima na skupnoj terapiji, izostavim dio o kokainu i kurvama. Kad sam u baru i pričam lovačke, izostavim dio sa suzama.



DODATAK 3: Nemam spolnih bolesti. Čitava avantura koštala me oko dvije tisuće dolara".



Nakon toga još je jednom ponudio pomoć svima kojima je ona potrebna i obećao odgovoriti na brojne upite koji su mu stigli u inbox.